stanford-oval/wikipedia huggingface dataset:
รายพระนามพระมหากษัตริย์ฟินแลนด์
ดูเพิ่ม

รายนามประธานาธิบดีฟินแลนด์
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
สมณะโพธิรักษ์

| สมณะโพธิรักษ์ (รัก รักพงษ์ )> ส่วนบุคคล |
| --- | --- |
เกิด: 5 มิถุนายน พ.ศ. 2477
มรณภาพ: 11 เมษายน พ.ศ. 2567
ตำแหน่งชั้นสูง
อุปสมบท: 7 พฤศจิกายน พ.ศ. 2513
สมณะโพธิรักษ์ (รัก รักพงษ์) เป็นนักบวชผู้ก่อตั้งและผู้นำทางจิตวิญญาณของสำนักสันติอโศก
ประวัติ

สมณะโพธิรักษ์ มีชื่อเดิมว่า มงคล รักพงษ์ เกิดวันที่ 5 มิถุนายน พ.ศ. 2477 ที่จังหวัดศรีสะเกษ
ในวัยเด็กอาศัยอยู่กับมารดาที่จังหวัดอุบลราชธานี ภายหลังได้เข้ามาศึกษาชั้นมัธยมที่กรุงเทพฯ เมื่อเรียนจบมัธยมปลายก็ได้เข้าศึกษาต่อ ที่โรงเรียนเพาะช่าง แผนกวิจิตรศิลป์ และได้เปลี่ยนชื่อเป็น รัก รักพงษ์
ขณะที่กำลังเรียนอยู่ได้เข้าทำงานที่ บริษัท ไทยโทรทัศน์ จำกัด เป็นผู้จัดรายการ เป็นรายการเกี่ยวกับเด็ก, การศึกษา และวิชาการ นอกจากงานทางสถานีโทรทัศน์แล้ว ก็ยังทำงานเป็น ครูพิเศษ สอนศิลปะตามโรงเรียน นักแต่งเพลง และเด็กส่งหนังสือพิมพ์
ต่อมาได้หันมาศึกษา พุทธศาสนาและได้อุปสมบทในคณะธรรมยุติกนิกาย ณ วัดอโศการาม เมื่อวันที่ 7 พฤศจิกายน พ.ศ. 2513 ได้รับฉายาว่า โพธิรกฺขิโต มีพระราชวรคุณ (สำรอง คุณวุฑฺโฒ) เป็นพระอุปัชฌาย์
2 เมษายน พ.ศ. 2516 พระโพธิรักษ์ ได้เข้ารับการแปรญัตติฯ เป็นพระของคณะมหานิกายอีกคณะหนึ่ง โดยมิได้สึกจากคณะธรรมยุต ที่วัดหนองกระทุ่ม จ.นครปฐม โดยมีพระครูสถิตวุฒิคุณ เป็นอุปัชฌาย์ เนื่องจากมีพระคณะมหานิกายเข้ามาร่วมศึกษา และปฏิบัติตามพระโพธิรักษ์ แต่พระราชวรคุณ ซึ่งเป็นอุปัชฌาย์ ไม่ต้องการ ให้พระฝ่ายมหานิกายเข้ามาศึกษาด้วย
25 เมษายน พ.ศ. 2516 พระโพธิรักษ์ได้คืนใบสุทธิให้ฝ่ายธรรมยุต ถือไว้แต่ใบสุทธิ ฝ่ายมหานิกาย อย่างเดียว
6 สิงหาคม พ.ศ. 2518 พระโพธิรักษ์และคณะ ได้ประกาศ นานาสังวาส กับมหาเถรสมาคม (ประกาศลาออกจากมหาเถรสมาคม) และได้รับความคุ้มครอง ตามมาตรา 15 ของรัฐธรรมนูญ แห่งราชอาณาจักรไทย  เนื่องจากถูกวิพากษ์วิจารณ์ว่านอกรีต จากการปฏิบัติที่เคร่งครัดของพระโพธิรักษ์และคณะ ได้แก่ ฉันอาหารมังสวิรัติ, ฉันอาหารวันละ 1 มื้อ, ไม่ใช้เงินทอง, นุ่งห่มผ้าย้อมสีกรัก, ไม่มีการเรี่ยไร, ไม่รดน้ำมนต์-พรมน้ำมนต์, ไม่ใช้การบูชา ด้วยธูปเทียน, ไม่มีไสยศาสตร์ฯ
ในภายหลัง พระโพธิรักษ์ และคณะ ได้รับการพิพากษาว่าเป็น ผู้แพ้ ไม่สามารถ เรียกขานตนเองว่า พระ ได้ จึงเรียกตนเองว่า สมณะ แทน และยังคงปฏิบัติอย่างเคร่งครัดเหมือนเดิม
สมณะโพธิรักษ์มรณภาพด้วยโรคชรา เมื่อวันพฤหัสบดีที่ 11 เมษายน พ.ศ. 2567 เวลา 06.40.10 น. ณ โรงพยาบาลสรรพสิทธิประสงค์ อำเภอเมืองอุบลราชธานี จังหวัดอุบลราชธานี สิริอายุ 89 ปี 10 เดือน 6 วัน
การเมือง

สมณะโพธิรักษ์ได้ก่อตั้งพรรคพลังธรรม โดยมี พล.ต.จำลอง ศรีเมือง เป็นหัวหน้าพรรค ทั้งยังได้มีบทบาททางการเมือง โดยนำพาผู้ปฏิบัติธรรมสันติอโศกเข้าร่วมชุมนุมทางการเมืองในเหตุการณ์พฤษภาทมิฬ พ.ศ. 2535 รวมถึงการชุมนุมของพันธมิตรประชาชนเพื่อประชาธิปไตย (พธม.) ต่อต้านรัฐบาลทั้งในปี พ.ศ. 2549 และพ.ศ. 2551 รวมถึงการชุมนุมของกปปส. (คณะกรรมการประชาชนเพื่อการเปลี่ยนแปลงประชาธิปไตยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ในปี พ.ศ. 2556 และพ.ศ. 2557 ด้วย โดยเฉพาะการชุมนุมของ กปปส.นั้น สมณะโพธิรักษ์และผู้ปฏิบัติธรรมสันติอโศกได้ปักหลักชุมนุมที่สวนลุมพินีตั้งแต่วันที่ 4 สิงหาคม พ.ศ. 2556  ร่วมกับกองทัพประชาชนโค่นระบอบทักษิณ (กปท.) โดยก่อนหน้านั้น ในปี พ.ศ. 2555 ก็ได้เคยเข้าร่วมการชุมนุมกับองค์การพิทักษ์สยาม (อพส.)
อิเซะ โนะ ไทฟุ

อิเซะ โนะ ไทฟุ ใน ร้อยคนร้อยบทกลอน (ญี่ปุ่น: 小倉百人一首; โรมาจิ: Ogura Hyakunin Isshu)
อิเซะ โนะ ไทฟุ (ญี่ปุ่น: 伊勢大輔; โรมาจิ: Ise no Taifu) เป็นกวีหญิงชาวญี่ปุ่นที่มีผลงานช่วงคริสต์ศตวรรษที่ 11 เธอเป็นหลานสาวของโอนะกะโตะมิ โนะ โยะชิโนะบุ (ญี่ปุ่น: 大中臣 能宣; โรมาจิ: Ōnakatomi no Yoshinobu) นักกวีคนสำคัญ เธอเป็นหนึ่งในห้ากวีหญิงที่ถูกรวบรวมบทกวีไว้ใน สามสิบหกบทกวีอมตะ (ญี่ปุ่น: 三十六歌仙; โรมาจิ: Sanjūrokkasen) และมีบทกวีบางส่วนใน ร้อยคนร้อยบทกลอน (ญี่ปุ่น: 小倉百人一首; โรมาจิ: Ogura Hyakunin Isshu)
ทั้งนี้เธอมิได้มีความเกี่ยวข้องใด ๆ กับท่านหญิงอิเซะ (ญี่ปุ่น: 伊勢; โรมาจิ: Ise) กวีหญิงผู้มีชื่อเสียงอีกท่านหนึ่ง หากแต่มีชื่อใกล้เคียงกันเท่านั้น
หนิงเต๋อ

| หนิงเต๋อ 宁德市 หมิ่นตง |
| --- | --- |
นครระดับจังหวัด
สะพานเชียนเฉิงในอำเภอผิงหนาน จังหวัดหนิงเต๋อ
ที่ตั้งของนครหนิงเต๋อในมณฑลฝูเจี้ยน
หนิงเต๋อที่ตั้งในประเทศจีน
พิกัด (เทศบาลนครหนิงเต๋อ): 26°39′58″N 119°32′52″E﻿ / ﻿26.6662°N 119.5477°E﻿ / 26.6662; 119.5477
ประเทศ: สาธารณรัฐประชาชนจีน
มณฑล: ฝูเจี้ยน
ศูนย์กลางการปกครอง: เขตเจียวเฉิง 蕉城区
การปกครอง
 • เลขาธิการพรรค: เหลียง เหว่ย์ซิน (梁伟新)
 • นายกเทศมนตรี: จาง หย่งหนิง (张永宁)
พื้นที่
 • ทั้งจังหวัด: 13,452 ตร.กม. (5,194 ตร.ไมล์)
ประชากร (สำมะโน 2010)
 • ทั้งจังหวัด: 2,821,996 คน
 • ความหนาแน่น: 210 คน/ตร.กม. (540 คน/ตร.ไมล์)
 • เขตเมือง: 343,262 คน
 • รวมปริมณฑล: 343,262 คน
เขตเวลา: UTC+8 (มาตรฐานจีน)
รหัสไปรษณีย์: 352000, 355000
รหัสพื้นที่: 593
รหัส ISO 3166: CN-FJ-09
GDP: 2009
 • รวม: CNY 60.364 พันล้าน (US$8.84 พันล้าน)
 • ต่อหัว: CNY 19,889 (US$2,914)
 • เติบโต:  13.3%
ป้ายทะเบียนรถ: 闽J
ภาษาถิ่น: ภาษาหมิ่นตะวันออก
สัญลักษณ์:  
 • ดอกไม้: Canna indica
เว็บไซต์: www.ningde.gov.cn
หนิงเต๋อ (จีนตัวย่อ: 宁德; จีนตัวเต็ม: 寧德; พินอิน: Níngdé; อักษรโรมันฝูโจว: Nìng-dáik) หรือรู้จักกันในชื่อ หมิ่นตง (จีนตัวย่อ: 闽东; จีนตัวเต็ม: 閩東; พินอิน: Mǐndōng; อักษรโรมันฝูโจว: Mìng-dĕ̤ng; แปล: ตะวันออกของฝูเจี้ยน) เป็นนครระดับจังหวัดที่ตั้งอยู่ริมชายฝั่งตะวันออกเฉียงเหนือของมณฑลฝูเจี้ยน สาธารณรัฐประชาชนจีน มีอาณาเขตทางทิศใต้ติดกับฝูโจว เมืองหลวงของมณฑล ทิศเหนือติดกับเวินโจว มณฑลเจ้อเจียง และทิศตะวันตกติดกับหนานผิง หนิงเต๋ออยู่ในอันดับที่ 2 ในการจัดอันดับด้านสิ่งแวดล้อมของการจัดอันดับเมืองในประเทศจีนประจำปี 2016 (China Integrated City Index 2016) ซึ่งเป็นการศึกษาที่ดำเนินการโดยคณะกรรมการพัฒนาและปฏิรูปแห่งชาติจีน
เขตการปกครอง

นครระดับจังหวัดหนิงเต๋อแบ่งการปกครองออกเป็น 1 เขต, 2 นครระดับอำเภอ, 6 อำเภอ และแบ่งย่อยเป็น 124 เขตการปกครองระดับตำบล (ประกอบด้วย เมือง, ตำบล และแขวง) ด้านล่างนี้เป็นรายชื่อเขต นคร และอำเภอ โดย 4 แห่งแรกเป็นพื้นที่ชายฝั่งทะเล ในขณะที่ส่วนที่เหลือตั้งอยู่ในพื้นที่ภูเขา
| ชื่อ | จีนตัวย่อ | พินอิน | ฝูโจว | พื้นที่ | ประชากร | ความหนาแน่น |
| --- | --- | --- | --- | --- | --- | --- |
| เขตเจียวเฉิง | 蕉城区 | Jiāochéng Qū | Ciĕu-siàng-kṳ̆ | 1,537 | 429,260 | 279 |
| นครฝูอาน | 福安市 | Fú'ān Shì | Hók-ăng-chê | 1,795 | 563,640 | 314 |
| นครฝูติ่ง | 福鼎市 | Fúdǐng Shì | Hók-tīng-chê | 1,526 | 529,534 | 347 |
| อำเภอเสียผู่ | 霞浦县 | Xiápǔ Xiàn | Hà-puō-gâing | 1,716 | 461,176 | 269 |
| อำเภอกู่เถียน | 古田县 | Gǔtián Xiàn | Kŭ-chèng-gâing | 2,377 | 323,700 | 136 |
| อำเภอผิงหนาน | 屏南县 | Píngnán Xiàn | Bìng-nàng-gâing | 1,485 | 137,724 | 93 |
| อำเภอโช่วหนิง | 寿宁县 | Shòuníng Xiàn | Sêu-nìng-gâing | 1,425 | 175,874 | 123 |
| อำเภอเจ้อหรง | 柘荣县 | Zhèróng Xiàn | Ciá-ìng-gâing | 544 | 88,387 | 162 |
| อำเภอโจวหนิง | 周宁县 | Zhōuníng Xiàn | Ciŭ-nìng-gâing | 1,047 | 112,701 | 108 |
แหล่งข้อมูลอื่น

เว็บไซต์เทศบาลนครหนิงเต๋อ
สำนักสถิติหนิงเต๋อ เก็บถาวร 2010-11-24 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
ภูมิศาสตร์:  มิวสิกเบรนซ์ พื้นที่
สโมสรฟุตบอลไทยซัมมิท

สโมสรฟุตบอลไทยซัมมิท สมุทรปราการ คืออดีตสโมสรฟุตบอลในประเทศไทย ตั้งอยู่ที่ตำบลบางโฉลง อำเภอบางพลี จังหวัดสมุทรปราการ เป็นสโมสรฟุตบอลของบริษัทไทยซัมมิท ออโตพาร์ต อินดัสทรี จำกัด ผู้ผลิตและจำหน่ายชิ้นส่วนรถยนต์ เคยสร้างผลงานเป็นตัวแทนของสมาคมกีฬาจังหวัดสมุทรปราการ ลงแข่งขันในโปรวินเชียลลีกและคว้าแชมป์ได้ในฤดูกาล 2551 ทำให้ได้สิทธิเลื่อนชั้นขึ้นไปเล่นในลีกภูมิภาค ดิวิชัน 2
โดยสโมสรลงแข่งขันในลีกภูมิภาค ดิวิชัน 2 เป็นครั้งแรกในฤดูกาล 2552 เขตภาคกลางและภาคตะวันออก ภายใต้ชื่อ ไทยซัมมิท สมุทรปราการ และมีฉายาว่า The Factory Boys ที่แสดงถึงการเป็นทีมที่มาจากโรงงานอุตสาหกรรม
ต่อมาหลังจบฤดูกาล 2553 สโมสรได้ประกาศยุบทีมและส่งคืนสิทธิในการลงแข่งขันให้กับจังหวัดสมุทรปราการ โดยทางจังหวัดสมุทรปราการได้ส่งมอบสิทธิในการลงเล่นดิวิชัน 2 ต่อให้กับสโมสรฟุตบอลสมุทรปราการ ยูไนเต็ด
ประวัติ

ปี พ.ศ. 2546 บริษัท ไทยซัมมิท โอโตพาร์ท อินดัสตรี จำกัด โดย ดร.สมพร จึงรุ่งเรืองกิจ ที่เป็นประธานกรรมการบริษัท ได้ก่อตั้งชมรมฟุตบอลของบริษัทขึ้น เพื่อส่งทีมเข้าร่วมการแข่งขันต่างๆในเขตอุตสาหกรรมภายในจังหวัดสมุทรปราการ และใกล้เคียง โดยชนะเลิศฟุตบอลอุตสาหกรรม 3 ปี ติดต่อกัน ในปี 2546–2548
ปี พ.ศ. 2549 สโมสรฟุตบอลไทยซัมมิท ได้ลงแข่งขันฟุตบอลถ้วยพระราชทาน ง. ในนามของ โรงเรียนบ้านทุ่งเค็ด จ.ระยอง โดยช่วยให้ โรงเรียนบ้านทุ่งเค็ด คว้าแชมป์ถ้วย ง. และได้เลื่อนชั้นขึ้นไปเล่นในระดับถ้วย ค. ในปีถัดไป
ในการแข่งขันฟุตบอลถ้วยพระราชทาน ค. ประจำปี 2550 โรงเรียนบ้านทุ่งเค็ด จ.ระยอง ยังคงใช้ผู้เล่นของสโมสรฟุตบอลไทยซัมมิท ลงแข่งขันและสามารถคว้าแชมป์ได้สำเร็จ ทำให้บ้านทุ่งเค็ด ได้เลื่อนขึ้นไปเล่นในถ้วยพระราชทาน ข.
พ.ศ. 2551 สโมสรฟุตบอลไทยซัมมิท ได้เป็นตัวแทนของสมาคมกีฬาจังหวัดสมุทรปราการ เข้าร่วมการแข่งขันโปรวินเชียลลีก 2551 ในนามของจังหวัดสมุทรปราการ และคว้าแชมป์ได้สำเร็จพร้อมกับได้สิทธิเลื่อนชั้นขึ้นไปเล่นในลีกภูมิภาค ดิวิชัน 2
ดิวิชัน 2

สโมสรลงแข่งขันในลีกภูมิภาค ดิวิชัน 2 โซนภาคกลางและตะวันออก ในฤดูกาล 2552 ภายใต้ชื่อ สโมสรฟุตบอลไทยซัมมิท สมุทรปราการ โดยลงแข่งขันเป็นนัดแรกเมื่อวันที่ 29 มีนาคม 2552 ในนัดที่บุกไปชนะสโมสรนครนายก เอฟซี 0–1 ที่สนามกีฬากลางจังหวัดนครนายก
สโมสรจบฤดูกาลด้วย 2552 ด้วยอันดับที่ 4 ในตารางคะแนนโซนภาคกลางตะวันออก และมีโอกาสลงเล่นในถ้วยไทยเอฟเอคัพเป็นครั้งแรกโดยผ่านเข้าไปถึงรอบที่ 2 ก่อนจะตกรอบโดยแพ้ให้กับสโมสรฟุตบอลเพื่อนตำรวจ
ฤดูกาล 2553 สโมสรย้ายมาแข่งขันในโซนกรุงเทพและปริมณฑล และจบฤดูกาลด้วยอันดับที่ 7 ก่อนจะยุบทีมในเวลาต่อมา โดยคืนสิทธิในการลงแข่งขันให้กับจังหวัดสมุทรปราการ และจังหวัดสมุทรปราการได้มอบสิทธิในการลงเล่นลีกภูมิภาค ดิวิชั่น 2 ฤดูกาล 2554 ให้กับสโมสรฟุตบอลสมุทรปราการ ยูไนเต็ด
ความสำเร็จ

โปรวินเชียลลีก : แชมป์ 2551
สถิติต่างๆ

อันดับที่ดีที่สุดในลีก
อันดับที่ 4 ลีกภูมิภาค ดิวิชั่น 2 2552 (กลุ่มภาคกลางและภาคตะวันออก)
ผลงานที่ดีที่สุดในเอฟเอ คัพ : เข้าถึงรอบ 2
เอฟเอ คัพ 2552 รอบ 2 (เพื่อนตำรวจ 3–0 ไทยซัมมิท , สนามศูนย์กีฬาการเคหะคลองจั่น)
ผลงานที่ดีที่สุดในลีก คัพ : รอบคัดเลือก
โตโยต้า ลีกคัพ 2553 รอบคัดเลือก (ไทยซัมมิท 2–2 มหาวิทยาลัยนอร์ทกรุงเทพ, ไทยซัมมิท แพ้ดวลจุดโทษ)
ชนะขาดลอยมากที่สุด
ไทยซัมมิท 5–1 ประจวบ เอฟซี (16 สิงหาคม พ.ศ. 2552 ,สนามกกท. การเคหะบางพลี, ลีกภูมิภาค ดิวิชัน 2 โซนภาคกลางและตะวันออก)
แพ้ขาดลอยมากที่สุด
ลพบุรี 4–0 ไทยซัมมิท (5 กันยายน พ.ศ. 2552 , สนามกีฬากลางจังหวัดลพบุรี, ลีกภูมิภาค ดิวิชัน 2 โซนภาคกลางและตะวันออก)
วิวัฒนาการของตราสโมสรฯ นับตั้งแต่ปี 2009
อรรถพล ศิริทหาร

อรรถพล ศิริทหาร ชื่อเล่น แจ๊ค (10 พฤศจิกายน พ.ศ. 2536 – ) เป็นนักมวยปล้ำเกรโก-โรมัน ทีมชาติไทย เขาได้รับรางวัลเหรียญทองแดงจากการแข่งมวยปล้ำในซีเกมส์ 2011 รุ่น 74 กก. ที่ปาเล็มบัง ประเทศอินโดนีเซีย, รางวัลเหรียญเงินจากการแข่งมวยปล้ำในซีเกมส์ 2013 รุ่น 74 กก. ที่ย่างกุ้ง ประเทศพม่า และรางวัลเหรียญเงินจากการแข่งมวยปล้ำในซีเกมส์ 2023 รุ่น 97 กก. ที่พนมเปญ ประเทศกัมพูชา
หนีรุ่นพี่หันหารุ่นพ่อ

| หนีรุ่นพี่หันหารุ่นพ่อ |
| --- | --- |

ญี่ปุ่น: 冗談じゃない！
 
แสดงนำ: ยูจิ โอดะ  ชิโนบุ โอทาเกะ จุริ อุเอะโนะ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11
ออกอากาศ
เครือข่าย: TBS
ออกอากาศ: 15 เมษายน ค.ศ. 2007 (2007-04-15) – 24 มิถุนายน ค.ศ. 2007 (2007-06-24)
เนื้อเรื่อง

เป็นเรื่องของหนุ่มใหญ่คนหนึ่ง ซึ่งกำลังจะแต่งงานกับหญิงสาวที่มีอายุต่างกันถึง 20 ปี เรื่องตลกร้ายที่ไม่คาดฝันเกิดขึ้น เมื่อเขาเดินทางไปสู่ขอฝ่ายหญิงที่บ้านเกิดซึ่งทำธุรกิจไร่องุ่นสำหรับผลิตไวน์ในเขตชนบทในฝรังเศส ที่นี่เขาได้พบกับแฟนเก่าที่เลิกรากันไปเมื่อ 20 ปีที่แล้วโดยบังเอิญ เรื่องคงไม่เลวร้ายนัก ถ้าเพียงแต่ว่าแฟนเก่าของเขาคนนั้น จะไม่เป็นแม่ของหญิงสาวที่เขากำลังจะแต่งงานด้วย เรื่องวุ่นๆ ของคู่แต่งงานใหม่ที่ต้องมาเจอกับปัญหายุ่งๆ ในครอบครัว รวมไปถึงวิกฤตการณ์เมื่อฝ่ายชายถูกเลิกจ้างงาน และต้องเริ่มมองหางานใหม่ เป็นเรื่องราวของคนสองคนที่มีอายุและมุมมองที่ต่างกัน ที่ต้องปรับตัวเมื่อต้องมาอยู่ร่วมเป็นครอบครัวเดียวกัน
ตัวละคร

เคตะ ทาคามูระ - ยูจิ โอดะ
ริเอะ ฮิโรเสะ - ชิโนบุ โอทาเกะ
เอเร็น ทาคามูคะ - จุริ อุเอะโนะ
ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

| 0 | 1 | 2 | 3 | 4 |
| --- | --- | --- | --- | --- |
| ตอน | วันที่ฉาย | ชื่อตอน | ชื่อตอน (ภาษาญี่ปุ่น) | อัตราความนิยม |
| ตอนที่ 1 | 2007.04.15 | Tsuma No Haha ga MotoKanojo!? Sono Kankei wa Yabasugi | 妻の母が元彼女!?その関係はヤバスギ | 19.4% |
| ตอนที่ 2 | 2007.04.22 | Himitsu ga Bareta!? | 秘密がバレた!? | 14.7% |
| ตอนที่ 3 | 2007.04.29 | Watashitachi Kekkon shitan janai No!? | 私達結婚したんじゃないの!? | 13.2% |
| ตอนที่ 4 | 2007.05.06 | Boku wa Kimi wo Mamoru! Demo Rikon...? | 僕は君を守る!でも離婚…? | 14.4% |
| ตอนที่ 5 | 2007.05.13 | Mama No MotoKare Na No? Shinjiteru | ママの元カレなの?信じてる | 14.2% |
| ตอนที่ 6 | 2007.05.20 | Uwaki!? Hankachi Oyaji Daipinchi | 浮気!?ハンカチおやじ大ピンチ | 11.7% |
| ตอนที่ 7 | 2007.05.27 | Fuufu Ni Kiretsu!Yubiwa Funshitsu Daisoudou !! | 夫婦に亀裂!指輪紛失大騒動 !! | 10.7% |
| ตอนที่ 8 | 2007.06.03 | Abakawareta Kako...Keita KetsuI No Toki! | 暴かれた過去…圭太決意の時! | 11.3% |
| ตอนที่ 9 | 2007.06.10 | Tsui Ni Kokuhaku !! | 遂に告白 !! | 12.8% |
| ตอนที่ 10 | 2007.06.17 | Sayonara Keita | さようなら圭太 | 12.0% |
| ตอนสุดท้าย | 2007.06.24 | Kimi No Inai Jinsei wa, AriEnai | 君のいない人生は、ありえない | 12.7% |
อัตราความนิยมในการชมโดยเฉลี่ย ประมาณ 13.4%
อาห์เมต ซาฟี อับดุลลาห์

อาห์เมต ซาฟี อับดุลลาห์ (เกิดเมื่อวันที่ 1 มีนาคม ค.ศ. 1998) เป็นนักคริกเกตชาวปากีสถาน เล่นในทีม ซูอี นอร์ทเทิร์น ก๊าซ ไปป์ไลน์ส ลิมิเตด
ส่วนกลางของกระดูกอัลนา

| ส่วนกลางของกระดูกอัลนา  (Body of ulna) |
| --- | --- |
มุมมองด้านหน้าของกระดูกปลายแขนข้างซ้าย
รายละเอียด
ตัวระบุ
ภาษาละติน: corpus ulnae
TA98: A02.4.06.007
TA2: 1237
FMA: 33760
ศัพท์ทางกายวิภาคของกระดูก[แก้ไขบนวิกิสนเทศ]
ส่วนกลางของกระดูกอัลนา หรือ ตัวกระดูกอัลนา ส่วนบนมีลักษณะคล้ายแท่งปริซึมสามเหลี่ยม และโค้งนูนด้านหลังและทางด้านข้าง ส่วนกลางมีลักษณะตรง และส่วนล่างมีลักษณะกลม เรียบ และโค้งงอไปทางด้านข้างเล็กน้อย กระดูกนี้มีลักษณะเรียวลงจากด้านบนลงด้านล่าง ส่วนกลางของกระดูกอัลนาประกอบด้วยพื้นผิวสามด้าน และขอบสามขอบ ซึ่งจะเป็นจุดเกาะของกล้ามเนื้อต่างๆ
ขอบกระดูก

ขอบด้านฝ่ามือ (volar border) หรือ ขอบด้านหน้า (anterior border) (ละติน: margo volaris) ด้านบนเริ่มจากมุมด้านใกล้กลางของโคโรนอยด์ โพรเซส (coronoid process) และสิ้นสุดด้านล่างที่ด้านหน้าของสไตลอยด์ โพรเซส (styloid process) ส่วนบนซึ่งมีลักษณะเป็นขอบแหลมเด่นชัด และส่วนกลางซึ่งมีลักษณะเรียบและกลมเป็นจุดเกาะต้นของกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) ส่วนล่าง 1/4 เป็นจุดเกาะต้นของกล้ามเนื้อโปรเนเตอร์ ควอดราตัส (pronator quadratus) ขอบด้านฝ่ามือนี้ทำหน้าที่แบ่งพื้นผิวด้านฝ่ามือและพื้นผิวด้านใกล้กลางของกระดูกอัลนา
ขอบด้านหลัง (dorsal border หรือ posterior border) (ละติน: margo dorsalis) ด้านบนเริ่มจากยอดพื้นผิวรูปสามเหลี่ยมที่ด้านหลังของโอเลครานอน (olecranon) และสิ้นสุดด้านล่างที่ด้านหลังของสไตลอยด์ โพรเซส ด้านบน 3/4 มีลักษณะเป็นสันเด่นชัดซึ่งเป็นจุดเกาะของเอ็นแผ่ (aponeurosis) ซึ่งให้เป็นจุดเกาะต้นร่วมของกล้ามเนื้อเฟลกเซอร์ คาร์ไพ อัลนาริส (flexor carpi ulnaris) , กล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris) , และกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) ส่วนด้านล่าง 1/4 มีลักษณะเรียบและกลม ขอบด้านหลังมือนี้ทำหน้าที่แบ่งพื้นผิวด้านใกล้กลางและพื้นผิวด้านหลังของกระดูกอัลนา
สัน หรือขอบด้านเยื่อระหว่างกระดูก หรือ ขอบด้านนอก (interosseuous border or crest หรือ external border) (ละติน: crista interossea) ด้านบนเกิดจากการบรรจบกันของเส้น 2 เส้นซึ่งเป็นส่วนปลายของรอยเว้าเรเดียส (radial notch) ซึ่งเส้นทั้งสองนี้อยู่รอบด้านข้างของที่ว่างรูปสามเหลี่ยมอันเป็นจุดเกาะต้นของกล้ามเนื้อสุพิเนเตอร์ (Supinator) ด้านล่างสิ้นสุดลงที่ปุ่มหัวกระดูกอัลนา (head of the ulna) ส่วนบนของขอบด้านนี้มีลักษณะแหลม ส่วนล่าง 1/4 มีลักษณะเรียบและกลม สันดังกล่าวให้เป็นจุดเกาะของเอ็นเยื่อระหว่างกระดูก (interosseous membrane) สันนี้ทำหน้าที่แบ่งพื้นผิวด้านฝ่ามือและพื้นผิวด้านหลังมือของกระดูกอัลนา
พื้นผิว

พื้นผิวด้านฝ่ามือ (volar surface) หรือ พื้นผิวด้านหน้า (anterior surface) (ละติน: facies volaris) ส่วนบนมีลักษณะกว้างกว่าส่วนล่าง ด้านบน 3/4 มีลักษณะเว้าและเป็นจุดเกาะต้นของกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) ด้านล่าง 1/4 มีลักษณะเว้าถูกปกคลุมด้วยกล้ามเนื้อโปรเนเตอร์ ควอดราตัส (pronator quadratus) ระหว่างด้านบน 3/4 และด้านล่าง 1/4 ถูกแบ่งด้วยสันซึ่งวิ่งในแนวเฉียงไปด้านล่างและด้านใกล้กลาง ซึ่งเป็นจุดเกาะต้นของกล้ามเนื้อโปรเนเตอร์ ควอดราตัส ที่รอยต่อระหว่างด้านบน 1/3 และส่วนกลาง 1/3 ของกระดูกนี้มีช่องสารอาหาร (nutrient canal) ซึ่งวิ่งในแนวเฉียงขึ้น
พื้นผิวด้านหลัง (dorsal surface หรือ posterior surface) (ละติน: facies dorsalis) มีทิศทางไปทางด้านหลังและด้านข้าง ด้านบนมีลักษณะกว้างและเว้า ตรงกลางนูนและบางครั้งคอดเข้า ส่วนด้านล่างแคบ เรียบ และกลม บริเวณส่วนบนมีสันเฉียงวิ่งจากปลายด้านหลังของรอยเว้าเรเดียส (radial notch) ลงมายังขอบด้านหลัง (dorsal border) โดยพื้นผิวรูปสามเหลี่ยมเหนือสันนี้เป็นจุดเกาะปลายของกล้ามเนื้อแอนโคเนียส (Anconæus) ในขณะที่ส่วนบนของสันนี้เป็นจุดเกาะของกล้ามเนื้อสุพิเนเตอร์ ส่วนล่างของพื้นผิวนี้แบ่งออกเป็น 2 ส่วนโดยสันแนวนอน (บางครั้งอาจเรียกว่า เส้นตั้งฉาก (perpendicular line)) ได้แก่ ส่วนใกล้กลางมีลักษณะเรียบ ปกคลุมด้วยกล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris) และส่วนด้านข้างซึ่งมีลักษณะกว้างและขรุขระกว่า เป็นจุดเกาะต้นของกล้ามเนื้อต่างๆ เรียงจากด้านบนลงล่างดังนี้ กล้ามเนื้อสุพิเนเตอร์, กล้ามเนื้อแอบดักเตอร์ พอลิซิส ลองกัส (abductor pollicis longus) , กล้ามเนื้อเอกซ์เทนเซอร์ พอลิซิส ลองกัส (extensor pollicis longus) และกล้ามเนื้อเอกซ์เทนเซอร์ อินดิซิส (extensor indicis proprius)
พื้นผิวด้านใกล้กลาง (medial surface) หรือ พื้นผิวด้านใน (internal surface) (ละติน: facies medialis) ด้านบนมีลักษณะกว้างและเว้า ด้านล่างมีลักษณะแคบและนูน ส่วนบน 3/4 เป็นจุดเกาะต้นของกล้ามเนื้อเฟลกเซอร์ ดิจิทอรุม โปรฟันดัส แต่ส่วนล่างอยู่ใต้ชั้นผิวหนัง
ภาพอื่นๆ

มุมมองด้านหลังของกระดูกปลายแขนข้างซ้าย
อรสา สุขดงย่อ

อรสา สุขดงย่อ ชื่อเล่น เจี๊ยบ (26 พฤศจิกายน พ.ศ. 2540 – ) เป็นทั้งนักมวยปล้ำฟรีสไตล์และนักมวยปล้ำชายหาดทีมชาติไทย โดยในมวยปล้ำฟรีสไตล์ เธอได้รับรางวัลเหรียญทองแดงจากการแข่งมวยปล้ำในซีเกมส์ 2019 รุ่น 55 กก. ที่นครอังเฮเลส ประเทศฟิลิปปินส์
ส่วนในมวยปล้ำชายหาด เธอได้รับรางวัลเหรียญทองแดงจากการแข่งกีฬามวยปล้ำในเอเชียนบีชเกมส์ 2016 รุ่น 50 กก. ที่ดานัง ประเทศเวียดนาม
หลานสาวนายพล

| หลานสาวนายพล |
| --- | --- |
ประเภท: ละครโทรทัศน์
สร้างโดย: บริษัท สเต็ปออนเวิร์ด จำกัด
เขียนโดย: วรางคนา
กำกับโดย: คฑาเทพ ไทยวาณิช
แสดงนำ: นัฐฐพนธ์ ลียะวณิช มิเชล เบอร์แมน ธัญญาเรศ รามณรงค์ สมชาย เข็มกลัด
ประเทศแหล่งกำเนิด:  ภาษาไทย
ภาษาต้นฉบับ:  ภาษาไทย
จำนวนตอน: 27 ตอน
การผลิต
ความยาวตอน: 75 นาที
ออกอากาศ
เครือข่าย: สถานีโทรทัศน์ไทยทีวีสีช่อง 3
ออกอากาศ: 12 กุมภาพันธ์ พ.ศ. 2556 – 20 มีนาคม พ.ศ. 2556
หลานสาวนายพล เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 12 กุมภาพันธ์ 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย นัฐฐพนธ์ ลียะวณิช มิเชล เบอร์แมน สมชาย เข็มกลัด ธัญญาเรศ เองตระกูล จินตหรา สุขพัฒน์
นักแสดง

นัฐฐพนธ์ ลียะวณิช รับบท ต้นบุญ
มิเชล เบอร์แมน รับบท ฝ้ายทอง
พงศ์พีระ เวียงนนท์ รับบท ต่อบุญ
พิมพ์ทอง วชิราคม รับบท ไหมทอง
สมชาย เข็มกลัด รับบท ผู้กองยอดธง
ธัญญาเรศ รามณรงค์ รับบท แพรทอง
อนันต์ บุญนาค รับบท นายพล
จินตรา สุขพัฒน์ รับบท คุณหญิงบัวแก้ว
อัมราภัสร์ จุลกะเศียน รับบท ข้าวฟ่าง
ศรัณยู ประชากริช รับบท วายุ
ธนิดา กาญจนวัฒน์ รับบท เข็มทอง
โฆษวิส ปิยะสกุลแก้ว รับบท โป่ง
พรรษชล สุปรีย์ รับบท สีนวล
ฉันทนา กิติยพันธ์ รับบท ป้าส้มเกลี้ยง
พุฒิพงศ์ พรหมสาขา ณ สกลนคร รับบท นายผุย
สุดา ชื่นบาน รับบท น้าอิ่มใจ
จอย ชวนชื่น รับบท ลำไย
นฤมล นิลวรรณ รับบท สาย
หน่อย ก่อนบ่ายฯ รับบท ยอด
นักแสดงรับเชิญ

วรุฒ วรธรรม รับบท เจ๊กจุ่น
นุสรา ประวันนา
ด.ญ.ภาณิตา ธัมณรงค์ รับบทเป็น คะนึง
ด.ญ.นิชัญญา สุดประเสริฐ รับบทเป็น แมรี่
แหล่งข้อมูลอื่น

หลานสาวนายพล ที่สยามโซน
| ไทยทีวีสีช่อง 3: ละครวันจันทร์ - ศุกร์ 18> 45 - 20.00 |
| --- | --- | --- |
| ก่อนหน้า | หลานสาวนายพล | ถัดไป |
| แม่เปียดื้อ | หลานสาวนายพล | รักข้ามเส้น |
อักษรแบล็กฟุต

อักษรแบล็กฟุต (Blackfoot) หรือซิกซิกา อักษรนี้ประดิษฐ์โดยจอห์น วิลเลียม ทิมส์ (2404 – 2488) มิชชันนารีนิกายแองกลิคันจากอังกฤษ ผู้อาศัยอยู่กับชาวแบล็กฟุตในอัลเบอร์ตานานถึง 12 ปี (2426 – 2438) โดยอาศัยอักษรโอจิบเวเป็นพื้นฐานเขาใช้อักษรนี้สร้างพจนานุกรมภาษาแบล็กฟุต และแปลคัมภีร์ไบเบิล ปัจจุบันนิยมใช้อักษรโรมันมากกว่า
ใช้เขียน

ภาษาแบล็กฟุต มีผู้พูด 8,000 คน ในรัฐมอนตานา สหรัฐ และ อัลเบอร์ตาในแคนาดา
อาอัต

อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน.
สุสาน

พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป  ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า
นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
หอม

หอม อาจหมายถึง
พืชสกุล Allium
หอมต้นเดี่ยว (ต้นหอม)
หอมใหญ่ (หอมหัวใหญ่, หัวหอม)
หอมแดง (หอมเล็ก)
หอมแดงใหญ่
หอมปรัง (หลักเกี๋ยว)
กล้วยหอม
เตยหอม  เก็บถาวร 2008-12-08 ที่ เวย์แบ็กแมชชีน
เห็ดหอม
หอยหอม  เก็บถาวร 2008-12-08 ที่ เวย์แบ็กแมชชีน
น้ำหอม
น้ำมันหอมระเหย
ยาหอม
กลิ่นหอม
อิเซซากิ

| อิเซซากิ 伊勢崎市 |
| --- | --- |
นครพิเศษ
ศาลาว่าการนครอิเซซากิ
   ธง ตรา
ที่ตั้งของอิเซซากิ (เน้นสีชมพู) ในจังหวัดกุมมะ
อิเซซากิที่ตั้งในประเทศญี่ปุ่น
พิกัด: 36°18′40.9″N 139°11′48.5″E﻿ / ﻿36.311361°N 139.196806°E﻿ / 36.311361; 139.196806
ประเทศ:  ญี่ปุ่น
ภูมิภาค: คันโต
จังหวัด: กุมมะ
พื้นที่
 • ทั้งหมด: 139.44 ตร.กม. (53.84 ตร.ไมล์)
ประชากร (1 มกราคม 2022)
 • ทั้งหมด: 211,132 คน
 • ความหนาแน่น: 1,500 คน/ตร.กม. (3,900 คน/ตร.ไมล์)
สัญลักษณ์
 • ต้นไม้: เกี๊ยะ
 • ดอกไม้: อาซาเลีย, ซัลเวียสเปลนเดนซ์, เบญจมาศ, นาร์ซิสซัส
เขตเวลา: UTC+9 (เวลามาตรฐานญี่ปุ่น)
โทรศัพท์: 0270-24-5111
ที่อยู่: 2-410 Imaizumi-chō, Isesaki-shi, Gunma-ken 372-8501
เว็บไซต์: เว็บไซต์ทางการ
อิเซซากิ (ญี่ปุ่น: 伊勢崎市; โรมาจิ: Isesaki-shi) เป็นนครในจังหวัดกุมมะ ประเทศญี่ปุ่น ตั้งอยู่บริเวณจุดกึ่งกลางกลางของเกาะฮนชู ศูนย์กลางของนครอิเซซากิอยู่ห่างจากนครมาเอบาชิ เมืองหลวงของจังหวัดกุมมะ 15 กิโลเมตร และอยู่ห่างจากศูนย์กลางกรุงโตเกียว 95 กิโลเมตร ในปี 2022 มีจำนวนประชากร 211,132 คน เป็นเมืองที่ใหญ่เป็นอันดับที่ 4 ในจังหวัดกุมมะ